— 183 — 



økonomiske Spørgsmaal beskæftiger Samtiden, naar man finder 

 „Danmarks og Norges oeconomiske Magazin" for 1762 (Vol. VI) op- 

 taget af Afhandlinger af 10 forskellige Forfattere om Moserne, 

 Tørven og dens Udnyttelse; Afhandlingerne var Svar paa det i 

 5. Bind af „Danmarks og Norges oeconomiske Magazin" fremsatte 

 „Problema" om Tørvemoserne og deres Natur. Disse Skrifters 

 Indhold kan utvivlsomt tages som Udtryk for Datidens Opfattelse 

 af Mosernes Naturforhold. Og i Modsætning til G. Vaupell (1851) og 

 K.Rørdam (1909) finder jeg Anledning til at fremhæve, at Fler- 

 tallet af Forfatterne har den rigtige Forstaaelse af Betingelserne 

 for Mosernes Fremkomst og af Moserne selv som et Produkt af 

 rig Plantevækst i roligt Vand ; kun ganske enkelte er endnu hildede 

 i den gamle Forestilling om Mosernes Dannelse ved mystiske Virk- 

 ninger af en Syndflod 1 ). 



Ingen af Forfatterne fra 1762 beskæftiger sig dog synderlig 

 indgaaende med Mosernes Vegetation. Med Rette har K. Rørdam 

 fremhævet J. A. Guldberg som den, der har en paa Iagttagelser i 

 Naturen bedre grundet Opfattelse af Mosernes Fremkomst end de 

 øvrige Forfattere; han beskriver, meget primitivt, de ferske Vandes 

 Plantevækst 2 ). Ogsaa Søren Abildgaard's Afhandling rager ikke 

 lidt op over de øvriges; han nævner forskellige Eksempler paa 

 Søers og Aaers Tilgroning (S. 316). 3 ) 



Kendskabet til Mosernes Opstaaen og deres dengang raadende 

 Vegetation var næppe synderlig videre udviklet i det øvrige Nord- 

 og Mellem-Europa end i Danmark gennem det 18. Aarhundredes 

 sidste Halvdel. Et Par Vidnesbyrd herom bør fremdrages. 



Svenskeren P. A. Gadd (1776) synes ganske klar over Spørgs- 

 maalet om Mosernes Opstaaen; han forsøger endvidere at give en 

 Inddeling af Moserne i 1) Kärr, 2) Morass eller Myror og 3) Måssar. 

 Det er vanskeligt paa Grundlag af Gadd's Beskrivelser af disse 

 Kategorier at jævnføre dem med de senere opstillede; dog svarer 

 „Kärr" til, hvad mange i Sverige endnu den Dag i Dag benævner 



x ) K. Rørdam siger (1. c, S. 183): „For de Heste af Forfatterne staar det fast, 

 at Tørvemoserne er dannet ved, at Syndfloden har sammenskyllet det orga- 

 niske Stof i en Lavning" .... 



2 ) Guldberg skrev sin Afhandling som juridisk Student; han blev senere By- 

 foged og Postmester i Stavanger. 



3 ) Abildgaard's Afhandling offentliggjordes under Mærket Studii & Arte. Senere 

 udgav han en af ham selv forfattet tysk Oversættelse med Tillæg (Køben- 

 havn, 1765). 



